ગુજરાતમાં સૌરાષ્ટ્રમાં રાજકોટ, ભાવનગર અને સુરેન્દ્રનગર આ ત્રણ જિલ્લાઓની પ્રાથમિક શાળાઓના 2500 જેટલા બાળકોને ગંભીર બિમારી હોવાનું બહાર આવ્યું છે. આ માહિતી વિધાનસભામાં આપવામાં આવી હતી. વર્ષ 2012-13માં શાળા આરોગ્ય તપાસણી કાર્યક્રમમાં રાજકોટમાં હૃદયના 252, કિડનીના 54, કેન્સરના 56, ભાવનગરમાં 76 અને સુરેન્દ્રનગરમાં હૃદયના 56, કિડનીના 8 અને કેન્સરના એક કેસનું નિદાન થયું હતું. આમ ત્રણેય જિલ્લામાં લગભગ 859 જેટલા વિદ્યાર્થીઓ ગંભીર બીમારીથી પીડાતા હતા.